ତାତ ମାତ କରୁଛନ୍ତି ରୋଦନ
<center>

 
ତାତ ମାତ କରୁଛନ୍ତି ରୋଦନ 
ଚଉଦିଗେ ଘେରି ପଚାରି ପଚାରି 
ଚଉଦିଗେ ଘେରି ପଚାରି ପଚାରି
କାହିଁ ଗଲେ ଏକ ନନ୍ଦନ । ୧।

ପିତା ବିଜାମୃତ ତୋଳି ନଦେଇ,
ମାତା ପ୍ରସବିଲେ ଦୁଃଖ ନପାଇ 
ଗର୍ଭୁ ନପଡ଼ନ୍ତେ ଗଲେ କେଉଁ ପଥେ
ବୁଦ୍ଧି ନଶିଖୁଣୁ ହେଲେ ସିଆଣ ।୨। 

ଜନ୍ମ ଦିନୁ କ୍ଷୁଧା ତୃଷା ନଥାଇ
ଉଦର ପୁରିଛି କିଛି ନ ଖାଇ 
ତଇଳ କୁଙ୍କୁମ ଅଙ୍ଗେ ନ ଲାଗଇ
ଦେହ ଦିଶେ ଯେସନେକ ସୁବର୍ଣ ।୩।

ଅନୁମାନ କରୁଛନ୍ତି ସଂସାରେ 
ବୁଦ୍ଧି ନାହିଁ ଅବିବେକ ବିଚାରେ
ଭଣେ ଭୀମଭୋଇ କାନ୍ଦ କାନ୍ଦ ହୋଇ 
ନ ଚାହିଁ ପୁତ୍ରର ବଦନ ।୪।